CELEX: E2016G0001
Language: el
Date: 2016-04-28 00:00:00
Title: Απόφαση της Μόνιμης Επιτροπής των κρατών της ΕΖΕΣ αριθ. 1/2016/ΜΕ, της 28ης Απριλίου 2016, για τον εσωτερικό επιμερισμό του κόστους [2016/1660]

15.9.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 247/27
            
         ΑΠΌΦΑΣΗ ΤΗΣ ΜΌΝΙΜΗΣ ΕΠΙΤΡΟΠΉΣ ΤΩΝ ΚΡΑΤΏΝ ΤΗΣ ΕΖΕΣ
   αριθ. 1/2016/ΜΕ
   της 28ης Απριλίου 2016
   για τον εσωτερικό επιμερισμό του κόστους [2016/1660]
   Η ΜΟΝΙΜΗ ΕΠΙΤΡΟΠΗ ΤΩΝ ΚΡΑΤΩΝ ΤΗΣ ΕΖΕΣ
   ΑΠΟΦΑΣΙΖΕΙ:
   Άρθρο 1
   Οι συνεισφορές της Ισλανδίας, του Λιχτενστάιν και της Νορβηγίας (εφεξής «τα κράτη της ΕΖΕΣ») στον χρηματοδοτικό μηχανισμό ΕΟΧ για την περίοδο 2014-2021 θα κατανέμονται σε επτά ετήσιες δόσεις και θα καθορίζονται βάσει του άρθρου 2.
   Άρθρο 2
   1.   Οι συνεισφορές των κρατών της ΕΖΕΣ στον χρηματοδοτικό μηχανισμό ΕΟΧ για την περίοδο 2014-2021 καθορίζονται βάσει του ακαθάριστου εγχώριου προϊόντος (ΑΕγχΠ) τους.
   2.   Η συνεισφορά κάθε κράτους της ΕΖΕΣ για ένα συγκεκριμένο οικονομικό έτος t καθορίζεται βάσει των διαθέσιμων δεδομένων για το ΑΕγχΠ του έτους t – 2, αντιστοιχεί δε στο μερίδιο του ΑΕγχΠ του εν λόγω κράτους (t – 2) στο συνολικό ΑΕγχΠ (t – 2) των κρατών της ΕΖΕΣ.
   3.   Τα οικεία δεδομένα για το ΑΕγχΠ, βάσει των οποίων υπολογίζονται οι συνεισφορές για ένα συγκεκριμένο έτος t, υποβάλλονται ετησίως από κάθε κράτος της ΕΖΕΣ έως την 1η Μαρτίου. Τα δεδομένα αυτά αφορούν το έτος t –2.
   4.   Οι συνεισφορές εκφράζονται σε ευρώ.
   Άρθρο 3
   Η προσχώρηση κράτους της ΕΖΕΣ στην EE δεν θίγει την υποχρέωσή του να συνεισφέρει στον χρηματοδοτικό μηχανισμό ΕΟΧ για την περίοδο 2014-2021 σύμφωνα με την παρούσα απόφαση.
   Άρθρο 4
   Η παρούσα απόφαση αρχίζει να ισχύει την ημέρα έναρξης ισχύος της ή την ημέρα προσωρινής εφαρμογής της νομικής πράξης που θεσπίζει τον χρηματοδοτικό μηχανισμό του ΕΟΧ για την περίοδο 2014-2021.
   Άρθρο 5
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 28 Απριλίου 2016.
      
         
            Για τη Μόνιμη Επιτροπή
         
         
            Ο Πρόεδρος
         
         Kurt JÄGER
         
            Ο Γενικός Γραμματέας
         
         Kristinn F. ÁRNASON
      
   
   
      ΠΑΡΑΡΤΗΜΑ
      Η Μόνιμη Επιτροπή συμφωνεί ότι, προτού ολοκληρωθούν ενδεχόμενες διαπραγματεύσεις σχετικά με τις οικονομικές συνεισφορές κατά την περίοδο μετά το 2021 για τον περιορισμό των οικονομικών και κοινωνικών ανισοτήτων στον ΕΟΧ, θα διενεργηθεί αναθεώρηση του μηχανισμού επιμερισμού του κόστους με σκοπό την αντικατάσταση του ΑΕγχΠ ως βάσης για τον υπολογισμό, με το AEE.